               EUROPSKA KOMISIJA
            Bruxelles, 30.1.2019.
            COM(2019) 64 final
            2019/0031(APP)
            Prijedlog
            UREDBE VIJEĆA
            o mjerama koje se odnose na izvršenje i financiranje općeg proračuna Unije u 2019. u vezi s povlačenjem Ujedinjene Kraljevine iz Unije

               OBRAZLOŽENJE

               1.KONTEKST PRIJEDLOGA

               •Razlozi i ciljevi prijedloga

               Otkako je Ujedinjena Kraljevina dostavila obavijest o svojoj namjeri povlačenja iz Unije, Europska unija dosljedno navodi da bi Unija i Ujedinjena Kraljevina trebale poštovati svoje obveze koje proizlaze iz cijelog razdoblja članstva Ujedinjene Kraljevine u Uniji. To je načelo spomenuto u zaključcima Europskog vijeća od 29. travnja 2017. te se odražava u uvodu nacrta sporazuma o povlačenju koji su 14. studenoga 2018. dogovorili 27 država članica i vlada Ujedinjene Kraljevine. Izostanak sporazuma o povlačenju na datum povlačenja ne bi utjecao na to vodeće načelo.

               U Komunikaciji Komisije „Pripreme za povlačenje Ujedinjene Kraljevine iz Europske unije 30. ožujka 2019.: akcijski plan za izvanredne situacije” od 13. studenoga 2018.
                  1
                utvrđene su izvanredne mjere koje Komisija planira poduzeti ako na dan povlačenja ne stupi na snagu sporazum o povlačenju. U toj je komunikaciji Komisija navela mjere koje je smatrala potrebnima te je podsjetila da dodatne mjere mogu biti potrebne u kasnijoj fazi. U komunikaciji je predstavljeno i šest općih načela s kojima bi izvanredne mjere na svim razinama trebale biti usklađene. Prema tim načelima, mjerama se ne bi smjele nadomještati koristi članstva u Uniji ni uvjeti prijelaznog razdoblja, kako je predviđeno u Sporazumu o povlačenju; moraju biti privremene naravi i u načelu se ne bi smjele primjenjivati nakon kraja 2019.; moraju biti jednostrane mjere Europske unije i u skladu s njezinim interesima te ih stoga u načelu Unija može u svakom trenutku povući.

               U slučaju scenarija bez postignutog dogovora, proračunski odnosi između Unije i Ujedinjene Kraljevine neće biti pravno uređeni do konačnog postizanja sporazuma. Takav pravni vakuum doveo bi do znatnih nesigurnosti i poteškoća u izvršenju proračuna Unije za sve korisnike u Ujedinjenoj Kraljevini, a u nekim slučajevima i za korisnike drugih država članica. U skladu s općim pristupom Komisije, ovaj je prijedlog izvanredna mjera za odgovor na tu situaciju.

               Nakon povlačenja Ujedinjena Kraljevina više neće biti članica Europske unije; Ugovori i sekundarno zakonodavstvo neće se primjenjivati na Ujedinjenu Kraljevinu. Ujedinjena Kraljevina ili subjekti s poslovnim nastanom u Ujedinjenoj Kraljevini prestat će ispunjavati uvjete za primanje sredstava u okviru tih programa Unije, osim ako su relevantne odredbe za sudjelovanje trećih zemalja uključene u pravne akte EU-ovih programa potrošnje.

               Svrha je ovog prijedloga izbjeći ili barem smanjiti bilo kakav nepotreban poremećaj za korisnike programâ potrošnje EU-a i drugih djelovanja u vrijeme povlačenja, također u očekivanju da će se time olakšati financijski dogovor između Unije i Ujedinjene Kraljevine.

               Predloženim okvirom za izvanredne situacije predviđa se mogućnost zadržavanja prihvatljivosti za financiranje Unije za Ujedinjenu Kraljevinu i subjekte iz Ujedinjene Kraljevine na temelju pravnih obveza koje su preuzete prije datuma povlačenja, za razdoblje nakon toga datuma i u ograničenom razdoblju (do 31. prosinca 2019.). To je podložno uvjetu da se Ujedinjena Kraljevina pismeno obveže i nastavi pridonositi financiranju proračuna za 2019. u skladu s uvjetima utvrđenima u ovom prijedlogu. Osim toga, Ujedinjena Kraljevina trebala bi se pismeno obvezati da će prihvatiti kontrole i revizije kojima je obuhvaćeno cijelo razdoblje provedbe programâ ili djelovanja. U tim uvjetima financijski interesi Unije bit će zaštićeni.

               Ujedinjena Kraljevina i subjekti iz Ujedinjene Kraljevine, kao i subjekti iz drugih država članica na čiju prihvatljivost utječe povlačenje Ujedinjene Kraljevine, i dalje bi ostvarivali korist od financiranja Unije u skladu s uvjetima utvrđenima u ovom prijedlogu. Time bi se ublažio negativan učinak povlačenja na postojeće sporazume i odluke. Omogućilo bi se ispravno izvršenje proračuna u pogledu pravnih obveza s Ujedinjenom Kraljevinom i subjektima iz Ujedinjene Kraljevine koje su potpisane ili prihvaćene prije datuma povlačenja.

               Nadalje, budući da bi Ujedinjena Kraljevina financirala cijeli proračun za 2019. te u skladu s ciljem cjelovite provedbe višegodišnjeg financijskog okvira za razdoblje 2014.–2020., o kojem je odlučeno dok je Ujedinjena Kraljevina bila članica Unije, 2019. Ujedinjena Kraljevina i subjekti iz Ujedinjene Kraljevine bili bi prihvatljivi za potrebe uvjeta utvrđenih u pozivima, nadmetanjima, natječajima ili bilo kojem drugom postupku koji može dovesti do financiranja iz proračuna Unije. To se ne bi primjenjivalo u slučaju kada postoje ograničenja u pogledu sigurnosti i djelovanja koja uključuju Europsku investicijsku banku ili Europski investicijski fond.

               Predloženim okvirom za izvanredne situacije omogućilo bi se i financiranje djelovanja čiji su korisnici države članice i subjekti iz država članica u slučaju kada prihvatljivost ovisi o tome da je Ujedinjena Kraljevina država članica, uz uvjet da se ta posebna djelovanja provode u skladu s pravnim obvezama koje su potpisane ili prihvaćene prije datuma povlačenja.

               Prihvatljivost Ujedinjene Kraljevine i subjekata iz Ujedinjene Kraljevine počela bi se primjenjivati tek nakon što budu ispunjeni uvjeti utvrđeni u ovom prijedlogu, uključujući uvjet da Ujedinjena Kraljevina izvrši prvu uplatu u proračun EU-a za razdoblje nakon njezina povlačenja. Okvir za izvanredne situacije kojim se predviđa prihvatljivost Ujedinjene Kraljevine i subjekata iz Ujedinjene Kraljevine prestao bi se primjenjivati ako Ujedinjena Kraljevina obustavi plaćanja ili ako su u provedbi kontrola i revizija uočeni znatni nedostaci.

               Prijedlogom se ne dovode u pitanje pregovori o sporazumu s Ujedinjenom Kraljevinom o financijskom dogovoru kojim se u cijelosti pokrivaju uzajamne obveze. Ako se dogovor ne postigne 2019., stanje na početku 2020. bit će jednako onome koje na datum povlačenja vrijedi za uzajamne obveze koje su preuzele Unija i Ujedinjena Kraljevina. U svakom slučaju, Unija i Ujedinjena Kraljevina morale bi poštovati svoje obveze koje proizlaze iz cijelog razdoblja članstva Ujedinjene Kraljevine u Uniji.

               •Dosljednost s postojećim odredbama politike u određenom području

                  Cilj je ovog prijedloga smanjiti negativan učinak povlačenja Ujedinjene Kraljevine na proračun Unije i provedbu politika Unije.

               •Usklađenost s drugim politikama Unije

                  Prijedlog je potpuno u skladu s mandatom Vijeća za pregovore s Ujedinjenom Kraljevinom o njezinu povlačenju iz Unije.

               2.PRAVNA OSNOVA, SUPSIDIJARNOST I PROPORCIONALNOST

               •Pravna osnova

                  Člankom 352. UFEU-a i člankom 203. Ugovora o Euratomu Uniji se omogućuje da donese odgovarajuće mjere ako se djelovanje Unije u okviru njezinih politika pokaže potrebnim za postizanje jednog od ciljeva utvrđenih Ugovorima, a za to potrebne ovlasti nisu predviđene u Ugovorima. Predložena uredba mjera je kojom se, nakon povlačenja države članice, omogućuje nastavak financiranja i provedbe djelovanja financiranih iz proračuna Unije u slučaju nesklapanja sporazuma s tom državom. Takva je mjera potrebna kako bi se izvršio proračun Unije za tekuću financijsku godinu (2019.), omogućilo primanje plaćanja iz države članice koja se povlači i pružilo rješenje za tekuća djelovanja koja se financiraju iz proračuna Unije za Ujedinjenu Kraljevinu i korisnike iz Ujedinjene Kraljevine i za nova djelovanja koja su opravdana doprinosom Ujedinjene Kraljevine u proračun za 2019. Ugovorima nisu predviđene potrebne ovlasti Unije za donošenje takvih prijelaznih mjera te su stoga članak 352. UFEU-a i članak 203. Ugovora o Euratomu odgovarajuća pravna osnova.

               •Supsidijarnost (za neisključivu nadležnost)

                  Proračunsko tijelo donijelo je proračun Unije za 2019. radi financiranja djelovanja i programa potrošnje u okviru VFO-a za razdoblje 2014.–2020. kako ih je donio zakonodavac Unije. Stoga se ciljevi predloženog djelovanja mogu postići jedino mjerom na razini Unije.

               •Proporcionalnost

                  Prijedlogom se ne prelazi ono što je potrebno za ostvarivanje ciljeva mjere jer je ograničen na određivanje uvjeta potrebnih za utvrđivanje prihvatljivosti Ujedinjene Kraljevine i subjekata iz Ujedinjene Kraljevine, a usto je i vremenski ograničen.

               •Odabir instrumenta

                  S obzirom na to da je potrebno donijeti obvezujući akt koji bi bio izravno primjenjiv, predložena uredba jedini je odgovarajući oblik.

               3.REZULTATI EX POST EVALUACIJA, SAVJETOVANJA S DIONICIMA I PROCJENE UČINAKA

               •Ex post evaluacija/provjera primjerenosti postojećeg zakonodavstva

               Nije primjenjivo.

               •Savjetovanja s dionicima

                  Savjetovanje s dionicima nije bilo moguće provesti zbog toga što je prijedlog trebalo izraditi hitno kako bi ga Vijeće moglo pravovremeno donijeti, nakon primitka suglasnosti Europskog parlamenta prije europskih izbora.

               •Procjena učinka

                  Zbog prirode predložene mjere, u skladu sa smjernicama za bolju regulativu nije provedena procjena učinka. Na raspolaganju nema drugih bitno različitih mogućnosti politike. Predloženim okvirom za izvanredne situacije omogućilo bi se neometano izvršenje proračuna za 2019. i mogućeg budućeg sporazuma s Ujedinjenom Kraljevinom u pogledu predmetnih obveza koje proizlaze iz cijelog razdoblja članstva Ujedinjene Kraljevine u Uniji.

               4.UTJECAJ NA PRORAČUN

                  U slučaju da se ne postigne dogovor, ovim bi se prijedlogom ponovno uspostavila prihvatljivost Ujedinjene Kraljevine i korisnika iz Ujedinjene Kraljevine dokle god Ujedinjena Kraljevina plaća svoj doprinos utvrđen u proračunu za 2019. Stoga nema utjecaja na proračun za 2019. kako ga je Europski parlament donio u prosincu 2018.

                  Uvjet za primjenu okvira za izvanredne situacije bila bi pisana obveza Ujedinjene Kraljevine o prihvaćanju potrebnih kontrola i revizija.

               2019/0031 (APP)

               Prijedlog

               UREDBE VIJEĆA

               o mjerama koje se odnose na izvršenje i financiranje općeg proračuna Unije u 2019. u vezi s povlačenjem Ujedinjene Kraljevine iz Unije

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 352.,

               uzimajući u obzir Ugovor o osnivanju Europske zajednice za atomsku energiju, a posebno njegov članak 203.,

               uzimajući u obzir suglasnost Europske komisije,

               nakon prosljeđivanja nacrta zakonodavnog akta nacionalnim parlamentima,

               uzimajući u obzir suglasnost Europskog parlamenta
                  2
               ,

               u skladu s posebnim zakonodavnim postupkom,

               budući da:

               (1)Ujedinjena Kraljevina dostavila je 29. ožujka 2017. obavijest o svojoj namjeri povlačenja iz Unije na temelju članka 50. Ugovora o Europskoj uniji. Ako s Ujedinjenom Kraljevinom ne bude sklopljen sporazum o povlačenju i ako se dvogodišnje razdoblje iz članka 50. stavka 3. Ugovora o Europskoj Uniji ne produlji, Ugovori se prestaju primjenjivati na Ujedinjenu Kraljevinu i u njoj 30. ožujka 2019. Stoga se financijski dogovor o financijskim obvezama koje proizlaze iz članstva Ujedinjene Kraljevine u Uniji treba postići u okviru budućeg međunarodnog sporazuma između Ujedinjene Kraljevine i Unije.

               (2)Stoga je potrebno utvrditi pravila o odnosima između Unije s jedne strane te Ujedinjene Kraljevine i njezinih korisnika s druge strane s obzirom na financiranje i izvršenje općeg proračuna Unije („proračun”) u 2019.

               (3)Jedine ovlasti koje su na temelju Ugovora primjenjive na donošenje mjera o izvršenju i financiranju proračuna u 2019. u vezi s povlačenjem Ujedinjene Kraljevine iz Unije predviđene su člankom 352. Ugovora o funkcioniranju Europske Unije i člankom 203. Ugovora o osnivanju Europske zajednice za atomsku energiju.

               (4)Ujedinjena Kraljevina i osobe i subjekti s poslovnim nastanom u Ujedinjenoj Kraljevini sudjeluju u nizu programa ili djelovanja Unije na temelju članstva Ujedinjene Kraljevine u Uniji. Njihovo se sudjelovanje temelji na sporazumima sklopljenima s Ujedinjenom Kraljevinom ili s osobama ili subjektima s poslovnim nastanom u Ujedinjenoj Kraljevini ili na odlukama koje se odnose na Ujedinjenu Kraljevinu ili na osobe ili subjekte s boravištem odnosno poslovnim nastanom u Ujedinjenoj Kraljevini, koji čine pravnu obvezu.

               (5)Za mnoge od tih sporazuma i odluka pravila o prihvatljivosti nalažu da korisnik mora biti država članica ili osoba ili subjekt s poslovnim nastanom u državi članici. U tim slučajevima prihvatljivost Ujedinjene Kraljevine ili osoba ili subjekata s poslovnim nastanom u Ujedinjenoj Kraljevini ovisi o članstvu Ujedinjene Kraljevine u Uniji. Stoga povlačenjem Ujedinjene Kraljevine iz Unije takvi primatelji gube prihvatljivost za financiranje Unije s skladu sa sporazumima i odlukama. Međutim to se ne odnosi na slučajeve u kojima osobe ili subjekti s poslovnim nastanom u Ujedinjenoj Kraljevini sudjeluju u djelovanjima u skladu s uvjetima primjenjivima na temelju odgovarajućih pravila Unije za osobe i subjekte s poslovnim nastanom u trećoj zemlji.

               (6)U interesu obiju, Unije i njezinih država članica te Ujedinjene Kraljevine i osoba i subjekata s poslovnim nastanom u Ujedinjenoj Kraljevini, bilo bi da proračun za 2019. primijene kako je donesen za tu godinu. Isto tako u interesu bi bilo ako bi se pravne obveze potpisane i prihvaćene prije datuma povlačenja mogle nastaviti izvršavati.

               (7)Stoga je primjereno utvrditi uvjete pod kojima bi Ujedinjena Kraljevina i osobe i subjekti s poslovnim nastanom u Ujedinjenoj Kraljevini mogli i dalje biti prihvatljivi u 2019. u pogledu sporazuma koji su s njima potpisani i odluka donesenih u vezi s njima do datuma na koji se Ugovori prestaju primjenjivati na Ujedinjenu Kraljevinu i u njoj („datum povlačenja”). Uvjeti bi bili da je Ujedinjena Kraljevina u pisanom obliku Komisiji potvrdila svoju obvezu nastavka plaćanja doprinosa u proračun za 2019., izračunatog na temelju procijenjenih vlastitih sredstava Ujedinjene Kraljevine u odobrenom proračunu za 2019., da je Ujedinjena Kraljevina platila prvi obrok i da je Ujedinjena Kraljevina Komisiji potvrdila obvezu u pisanom obliku kako bi omogućila provođenje revizija i kontrola u cijelosti u skladu s primjenjivim pravilima. S obzirom na potrebu za sigurnošću primjereno je ograničiti vrijeme za ispunjenje uvjeta. Komisija bi trebala donijeti odluku o ispunjenju uvjeta.

               (8)Sve dok se ispunjavaju uvjeti za prihvatljivost Ujedinjene Kraljevine te osoba i subjekata s poslovnim nastanom u Ujedinjenoj Kraljevini utvrđeni na temelju ove Uredbe, primjereno je osigurati njihovu prihvatljivost za potrebe uvjeta utvrđenih u pozivima, nadmetanjima, natječajima ili bilo kojem drugom postupku koji može dovesti do financiranja iz proračuna Unije, izuzev posebnih slučajeva koji se odnose na sigurnost i gubitak članstva Ujedinjene Kraljevine u Europskoj investicijskoj banci, te im omogućiti financiranje Unije.

               (9)Također je primjereno osigurati daljnju prihvatljivost Ujedinjene Kraljevine i osoba i subjekata s poslovnim nastanom u Ujedinjenoj Kraljevini pod uvjetom da Ujedinjena Kraljevina nastavi uplaćivati u proračun Unije za 2019. te da se učinkovito mogu provesti kontrole i revizije. Ako se uvjeti prestanu ispunjavati, Komisija bi trebala donijeti odluku o prestanku ispunjavanja uvjeta. U tom slučaju Ujedinjena Kraljevina te osobe i subjekti s poslovnim nastanom u Ujedinjenoj Kraljevini trebali bi prestati biti prihvatljivi za financiranje Unije.

               (10)Također je primjereno osigurati nastavak prihvatljivosti djelovanja u kojima države članice ili osobe ili subjekti s poslovnim nastanom u državama članicama primaju financijska sredstva Unije i koja su povezana s Ujedinjenom Kraljevinom u 2019. Međutim u slučaju da Ujedinjena Kraljevina ne prihvati kontrole i revizije, to bi trebao biti element koji se mora uzeti u obzir u svrhu dobrog financijskog upravljanja pri procjeni provedbe tih djelovanja.

               (11)Budući da ciljeve ove Uredbe ne mogu dostatno ostvariti države članice, nego se bolje mogu ostvariti na razini Unije s obzirom na to da se odnose na proračun Unije te programe i djelovanja koja Unija provodi, Unija može donijeti mjere u skladu s načelom supsidijarnosti utvrđenim u članku 5. Ugovora o Europskoj uniji. U skladu s načelom proporcionalnosti utvrđenim u tom članku, ova Uredba ne prelazi ono što je potrebno za ostvarivanje tih ciljeva.

               (12)Kako bi se omogućila ograničena fleksibilnost, ovlasti za donošenje akata u skladu s člankom 290. UFEU-a trebalo bi delegirati Komisiji u pogledu mogućeg produljenja rokova iz članka 2. stavka 1. točaka (a), (b) i (c) te izmjena rasporeda plaćanja za mjesece nakon kolovoza 2019. Posebno je važno da Komisija tijekom svog pripremnog rada provede odgovarajuća savjetovanja, uključujući ona na razini stručnjaka, te da se ta savjetovanja provedu u skladu s načelima utvrđenima u Međuinstitucijskom sporazumu o boljoj izradi zakonodavstva od 13. travnja 2016. Osobito, s ciljem osiguravanja ravnopravnog sudjelovanja u pripremi delegiranih akata, Europski parlament i Vijeće primaju sve dokumente istodobno kada i stručnjaci iz država članica te njihovi stručnjaci sustavno imaju pristup sastancima stručnih skupina Komisije koji se odnose na pripremu delegiranih akata. Kada je u slučaju rizika od ozbiljnog poremećaja u izvršenju i financiranju proračuna Unije za 2019. to nužno zbog krajnje hitnih razloga, delegirani akt trebao bi stupiti na snagu bez odlaganja i trebao bi se primjenjivati tako dugo dok Europski parlament ili Vijeće nisu uložili prigovor.

               (13)Ova bi Uredba trebala stupiti na snagu po hitnom postupku i trebala bi se primjenjivati od sljedećeg dana od dana prestanka primjene Ugovorâ na Ujedinjenu Kraljevinu i u njoj. S obzirom na to da na datum povlačenja doneseni proračun Unije u kojem je predviđeno da Ujedinjena Kraljevina sudjeluje u njegovom financiranju, obuhvaća samo 2019., trebao bi se primjenjivati samo na prihvatljivost za 2019. godinu,

               DONIJELO JE OVU UREDBU:

               Članak 1.
               Predmet i područje primjene

               1.Ovom Uredbom utvrđuju se pravila o izvršenju i financiranju općeg proračuna Unije („proračun”) u 2019. u vezi s povlačenjem Ujedinjene Kraljevine iz Unije i o djelovanjima u okviru izravnog, neizravnog i podijeljenog upravljanja za koje je prihvatljivost ispunjena članstvom Ujedinjene Kraljevine u Uniji na datum na koji se Ugovori prestaju primjenjivati na Ujedinjenu Kraljevinu i u njoj („datum povlačenja”).

               2.Ova se Uredba primjenjuje ne dovodeći u pitanje programe teritorijalne suradnje obuhvaćene Uredbom (EU) 2019/... Europskog parlamenta i Vijeća
                  3
                i aktivnosti mobilnosti u svrhu učenja u okviru programa Erasmus+ obuhvaćene Uredbom 2019/... Europskog parlamenta i Vijeća
                  4
               .

               Članak 2.
               Uvjeti za prihvatljivost

               1.Ako Ujedinjena Kraljevina ili osoba ili subjekt s poslovnim nastanom u Ujedinjenoj Kraljevini prima sredstva Unije u okviru djelovanja provedenih u izravnom, neizravnom ili podijeljenom upravljanju na temelju pravnih obveza potpisanih ili prihvaćenih prije datuma povlačenja i prihvatljivost u okviru tih djelovanja ovisi o članstvu Ujedinjene Kraljevine u Uniji, oni su i dalje prihvatljivi u 2019. nakon datuma povlačenja ako su ispunjeni sljedeći uvjeti:

               (a)Ujedinjena Kraljevina potvrdila je Komisiji najkasnije 18. travnja 2019. u pisanom obliku da će nastaviti pridonositi proračunu u 2019. iznos prikazan u retku „Ujedinjena Kraljevina” i stupcu „Ukupna vlastita sredstva” u tablici 7. dijela „A. Uvod i financiranje općeg proračuna Unije” u prihodovnom dijelu proračuna za 2019., utvrđen u Konačnom donošenju (EU, Euratom) 2019/... općeg proračuna Europske unije za financijsku godinu 2019.
                  5
               , umanjen za iznos vlastitih sredstava koji je Ujedinjena Kraljevina stavila na raspolaganje za financijsku godinu 2019. prije datuma povlačenja, u skladu s rasporedom plaćanja utvrđenim u toj uredbi;

               (b)Ujedinjena Kraljevina uplatila je najkasnije 30. travnja 2019. na račun koji je odredila Komisija prvo plaćanje koje odgovara obroku iz drugog podstavka ovog stavka, pomnoženo s rezultatom sljedećeg: brojem punih mjeseci od datuma povlačenja do kraja 2019. umanjenim za broj mjeseci između mjeseca prvog plaćanja, ne uključujući taj mjesec, i kraja 2019.;

               (c)Ujedinjena Kraljevina potvrdila je Komisiji najkasnije 18. travnja 2019. obvezu u pisanom obliku da će nastaviti prihvaćati kontrole i revizije koje obuhvaćaju cijelo razdoblje programa i djelovanja u skladu s primjenjivim pravilima;

               (d)Komisija je donijela odluku iz stavka 2. da su ispunjeni uvjeti iz točaka (a), (b) i (c).

               Iznos iz prvog podstavka točke (a) raščlanjuje se na jednake obroke. Broj obroka odgovara broju punih mjeseci od datuma povlačenja do kraja 2019. Plaćanja iznosa iz prvog podstavka točke (a) čine ostale prihode proračuna Unije.

               Obveza iz prvog podstavka točke (c) posebno uključuje suradnju u području zaštite financijskih interesa Unije i prihvaćanje prava Komisije, Revizorskog suda i Europskog ureda za borbu protiv prijevara da pristupe podacima i dokumentima koji se odnose na doprinose Unije te da provode kontrole i revizije.

               2.Komisija donosi odluku o tome jesu li ispunjeni uvjeti iz stavka 1. točaka (a), (b) i (c).

               3.Komisija je ovlaštena donijeti delegirane akte u skladu s člankom 7. u vezi s produljenjem rokova iz stavka 1. točaka (a), (b) i (c).

               Kada je u slučaju rizika od ozbiljnog poremećaja u izvršenju i financiranju proračuna Unije za 2019. to nužno zbog krajnje hitnih razloga, na delegirane akte donesene na temelju ovog stavka primjenjuje se postupak iz članka 8.

               Članak 3.
               Nastavak prihvatljivosti Ujedinjene Kraljevine te osoba i subjekata s poslovnim nastanom u Ujedinjenoj Kraljevini

               1.Ujedinjena Kraljevina te osobe i subjekti s poslovnim nastanom u Ujedinjenoj Kraljevini koji su prihvatljivi u skladu s člankom 2. i dalje će biti prihvatljivi u 2019. sve dok su ispunjeni sljedeći uvjeti:

               (a)Ujedinjena Kraljevina uplatila je na račun koji je odredila Komisija, nakon prvog plaćanja izvršenog u skladu s člankom 2. stavkom 1. točkom (b), mjesečni obrok iz članka 2. stavka 1. drugog podstavka prvog radnog dana svakog mjeseca do kolovoza 2019.;

               (b)Ujedinjena Kraljevina uplatila je prvog radnog dana u rujnu 2019. na račun koji je odredila Komisija preostale mjesečne obroke iz članka 2. stavka 1. drugog podstavka, osim ako Komisija za to plaćanje ne dostavi Ujedinjenoj Kraljevini do 31. kolovoza 2019. drukčiji raspored plaćanja;

               (c)u provedbi kontrola i revizija iz članka 2. stavka 1. točke (c) nisu uočeni znatni nedostaci.

               2.Ako nije ispunjen jedan ili više uvjeta iz stavka 1., Komisija o tome donosi odluku. Ta se odluka objavljuje u Službenom listu Europske unije.

               Od dana stupanja na snagu odluke iz prvog podstavka ovog stavka, stavak 1. ovog članka, članak 2., članak 4. i članak 5. prestaju se primjenjivati.

               3.Komisija je ovlaštena donijeti delegirane akte u skladu s člankom 7. u vezi s različitim rasporedom za plaćanja iz stavka 1. točke (b).

               Kada je u slučaju rizika od ozbiljnog poremećaja u izvršenju i financiranju proračuna Unije za 2019. to nužno zbog krajnje hitnih razloga, na delegirane akte donesene na temelju ovog stavka primjenjuje se postupak iz članka 8.

               Članak 4.
               Sudjelovanje u pozivima

               Od datuma stupanja na snagu odluke iz članka 2. stavka 1. točke (d), ako na snagu nije stupila odluka iz članka 3. stavka 2., Ujedinjena Kraljevina ili osobe i subjekti s poslovnim nastanom u Ujedinjenoj Kraljevini prihvatljivi su u 2019. za potrebe uvjeta utvrđenih u pozivima, nadmetanjima, natječajima ili bilo kojem drugom postupku koji može dovesti do financiranja iz proračuna Unije u istoj mjeri kao i države članice i osobe ili subjekti s poslovnim nastanom u državama članicama i prihvatljivi su za financiranje Unije.

               Prvi stavak se ne primjenjuje ako je sudjelovanje ograničeno na države članice i osobe ili subjekte s poslovnim nastanom u državama članicama iz sigurnosnih razloga niti na djelovanja koja uključuju sudjelovanje Europske investicijske banke ili Europskog investicijskog fonda.

               Članak 5.
               Ostale potrebne prilagodbe

               Ako su ispunjeni uvjeti iz članka 2. stavka 1., i ako na snagu nije stupila odluka iz članka 3. stavka 2., za potrebe primjene bilo kojih pravila kojima su uređena djelovanja koja se provode u okviru pravnih obveza iz članka 2. stavka 1., pozivi iz članka 4. i djelovanja koja se provode u okviru pravnih obveza potpisanih ili prihvaćenih nakon poziva iz članka 4., koje su potrebne da bi članak 2. stavak 1. i članak 4. stavak 1. proizvodili učinke, Ujedinjena Kraljevina tretira se kao država članica, podložno odredbama ove Uredbe.

               Međutim, Ujedinjenoj Kraljevini i predstavnicima Ujedinjene Kraljevine nije dopušteno sudjelovati u bilo kojem odboru koji pomaže u upravljanju u skladu s pravilima temeljnog akta ili u stručnim skupinama i drugim tijelima koja savjetuju o programima ili o djelovanjima, uz iznimku odbora za praćenje ili sličnih odbora specifičnih za određene operativne, nacionalne ili slične programe u okviru podijeljenog upravljanja.

               Članak 6.
               Prihvatljivost djelovanja koja se odnose na Ujedinjenu Kraljevinu kada države članice ili osobe ili subjekti s poslovnim nastanom u državama članicama primaju sredstva Unije

               1.Djelovanja u okviru izravnog, neizravnog i podijeljenog upravljanja za koja države članice ili osobe ili subjekti s poslovnim nastanom u državama članicama primaju sredstva Unije u okviru pravnih obveza potpisanih ili prihvaćenih prije datuma povlačenja i za koje je prihvatljivost ispunjena članstvom Ujedinjene Kraljevine u Uniji na datum povlačenja prihvatljiva su u 2019. od datuma povlačenja.

               Djelovanja za koja je na datum povlačenja ispunjen uvjet prihvatljivosti koji se odnosi na najmanji broj sudionika iz različitih država članica u konzorciju zahvaljujući članu konzorcija koji je osoba ili subjekt s poslovnim nastanom u Ujedinjenoj Kraljevini prihvatljiva su u 2019. ako su ispunjeni uvjeti iz članka 2. stavka 1.

               2.Za potrebe procjene mogućeg ozbiljnog nedostatka pri ispunjavanju glavnih obveza u provedbi pravne obveze iz stavka 1. odgovorni dužnosnik za ovjeravanje uzima u obzir neispunjenje uvjeta iz članka 2. stavka 1. točke (c) ili odluku Komisije iz članka 3. stavka 2. u vezi s neispunjenjem uvjeta iz članka 3. stavka 1. točke (c).

               Članak 7.
               Delegiranje ovlasti

               1.Ovlast za donošenje delegiranih akata dodjeljuje se Komisiji pod uvjetima utvrđenima u ovom članku.

               2.Ovlast za donošenje delegiranih akata iz članaka 2. i 3. dodjeljuje se Komisiji na neodređeno vrijeme od datuma stupanja na snagu ove Uredbe.

               3.Europski parlament ili Vijeće u svakom trenutku mogu opozvati delegiranje ovlasti iz članaka 2. i 3. Odlukom o opozivu prekida se delegiranje ovlasti koje je u njoj navedeno. Opoziv počinje proizvoditi učinke sljedećeg dana od dana objave spomenute odluke u Službenom listu Europske unije ili na kasniji dan naveden u spomenutoj odluci. On ne utječe na valjanost delegiranih akata koji su već na snazi.

               4.Prije donošenja delegiranog akta Komisija se savjetuje sa stručnjacima koje je imenovala svaka država članica u skladu s načelima utvrđenima u Međuinstitucijskom sporazumu o boljoj izradi zakonodavstva od 13. travnja 2016.

               5.Čim donese delegirani akt, Komisija ga istodobno priopćuje Europskom parlamentu i Vijeću.

               6.Delegirani akt donesen na temelju članaka 2. i 3. stupa na snagu samo ako Europski parlament ili Vijeće u roku od jednog mjeseca od priopćenja tog akta Europskom parlamentu i Vijeću na njega ne podnesu nikakav prigovor ili ako su prije isteka tog roka i Europski parlament i Vijeće obavijestili Komisiju da neće podnijeti prigovor. Taj se rok produljuje za jedan mjesec na inicijativu Europskog parlamenta ili Vijeća.

               Članak 8.
               Hitni postupak

               1.Delegirani akti doneseni na temelju ovog članka stupaju na snagu bez odgode i primjenjuju se ako nije podnesen nikakav prigovor u skladu sa stavkom 2. Prilikom priopćenja delegiranog akta Europskom parlamentu i Vijeću navode se razlozi za primjenu hitnog postupka.

               2.Europski parlament ili Vijeće mogu podnijeti prigovor na delegirani akt u skladu s postupkom iz članka 7. stavka 6. U takvom slučaju Komisija bez odgode stavlja dotični akt izvan snage nakon što joj Europski parlament ili Vijeće priopće svoju odluku o podnošenju prigovora.

               Članak 9.
               Stupanje na snagu i primjena

               Ova Uredba stupa na snagu sljedećeg dana od dana objave u Službenom listu Europske unije.

               Primjenjuje se od sljedećeg dana od dana prestanka primjene Ugovorâ na Ujedinjenu Kraljevinu i u Ujedinjenoj Kraljevini u skladu s člankom 50. stavkom 3. Ugovora o Europskoj uniji.

               Ova je Uredba u cijelosti obvezujuća i izravno se primjenjuje u svim državama članicama.

               Sastavljeno u Bruxellesu,

                     Za Vijeće

                     Predsjednik

               ZAKONODAVNI FINANCIJSKI IZVJEŠTAJ

               1.OKVIR PRIJEDLOGA/INICIJATIVE

               1.1.Naslov prijedloga/inicijative

               1.2.Odgovarajuća područja politike

                  Prijedlog Uredbe Vijeća o mjerama koje se odnose na izvršenje i financiranje proračuna Unije u 2019. u vezi s povlačenjem Ujedinjene Kraljevine iz Europske unije.

               1.3.Osnova prijedloga/inicijative

               1.3.1.Zahtjevi koje treba ispuniti u kratkoročnom ili dugoročnom razdoblju, uključujući detaljan vremenski plan provedbe inicijative

                  Ova Uredba stupa na snagu sljedećeg dana od dana objave u Službenom listu Europske unije.

                  Primjenjuje se od sljedećeg dana od dana prestanka primjene Ugovorâ na Ujedinjenu Kraljevinu i u Ujedinjenoj Kraljevini u skladu s člankom 50. stavkom 3. Ugovora o Europskoj uniji.

                  Ova se Uredba ne primjenjuje ako sporazum o povlačenju sklopljen s Ujedinjenom Kraljevinom u skladu s člankom 50. stavkom 2. Ugovora o Europskoj uniji do tog datuma stupi na snagu.

               1.3.2.Dodana vrijednost angažmana Unije (može proizlaziti iz raznih čimbenika, npr. bolje koordinacije, pravne sigurnosti, veće djelotvornosti ili komplementarnosti). Za potrebe ove točke „dodana vrijednost angažmana Unije” vrijednost je intervencije Unije koja je dodana vrijednosti koju bi države članice inače ostvarile svojim zasebnim djelovanjima.

                  Nije primjenjivo.

               1.3.3.Pouke iz prijašnjih sličnih iskustava

                  Nije primjenjivo.

               1.3.4.Usklađenost s višegodišnjim financijskim okvirom i moguća sinergija s ostalim odgovarajućim instrumentima

                  Ova je Uredba u skladu s VFO-om. Nema financijski učinak.

               1.3.5.Ocjena različitih dostupnih mogućnosti financiranja, uključujući mogućnost preraspodjele

                  Ova Uredba nema financijski učinak. Doprinos Unije za programe financirat će se iz općeg proračuna Unije pod uvjetom da Ujedinjena Kraljevina osigura sredstva predviđena u proračunu za 2019. koji je Europski parlament donio u prosincu 2018.

               1.4.Trajanje i financijski učinak prijedloga/inicijative

               –X nema financijski učinak

               1.5.Predviđeni načini upravljanja
                  6

               X Izravno upravljanje koje provodi Komisija

               –X putem svojih službi, uključujući osoblje u delegacijama Unije;

               –X
                     putem izvršnih agencija

               X Podijeljeno upravljanje s državama članicama

               X Neizravno upravljanje povjeravanjem zadaća izvršenja proračuna

               –X trećim zemljama ili tijelima koja su one odredile;

               –X međunarodnim organizacijama i njihovim agencijama (navesti);

               –X EIB-u i Europskom investicijskom fondu;

               –X tijelima iz članaka 70. i 71. Financijske uredbe;

               –X tijelima javnog prava;

               –X tijelima uređenima privatnim pravom koja pružaju javne usluge u mjeri u kojoj daju odgovarajuća financijska jamstva;

               –X tijelima uređenima privatnim pravom države članice kojima je povjerena provedba javno-privatnog partnerstva i koja daju odgovarajuća financijska jamstva;

               –X osobama kojima je povjerena provedba određenih djelovanja u području ZVSP-a u skladu s glavom V. UEU-a i koje su navedene u odgovarajućem temeljnom aktu.

               –Ako je označeno više načina upravljanja, pojedinosti navesti u odjeljku „Napomene”.

               Napomene

                  Nije primjenjivo.

               2.MJERE UPRAVLJANJA

               2.1.Pravila nadzora i izvješćivanja

               Navesti učestalost i uvjete.

                  Nije primjenjivo.

               2.2.Sustavi upravljanja i kontrole

               2.2.1.Obrazloženje načina upravljanja, mehanizama provedbe financiranja, načina plaćanja i predložene strategije kontrole

                  Nije primjenjivo.

               2.2.2.Informacije o utvrđenim rizicima i sustavima unutarnje kontrole uspostavljenima radi smanjivanja tih rizika

                  Nije primjenjivo.

               2.2.3.Procjena i obrazloženje troškovne učinkovitosti kontrola (omjer troškova kontrole i vrijednosti sredstava kojima se upravlja) i procjena očekivane razine rizika od pogreške (pri plaćanju i pri zaključenju)

                  Nije primjenjivo.

               2.3.Mjere za sprečavanje prijevara i nepravilnosti

               Navesti postojeće ili predviđene mjere za sprečavanje i zaštitu, npr. iz strategije za borbu protiv prijevara.

                  Nije primjenjivo.

               3.PROCIJENJENI FINANCIJSKI UČINAK PRIJEDLOGA/INICIJATIVE

               3.1.Naslovi višegodišnjeg financijskog okvira i proračunske linije rashoda na koje prijedlog/inicijativa ima učinak

               ·Postojeće proračunske linije

               Prema redoslijedu naslova višegodišnjeg financijskog okvira i proračunskih linija.

                        Naslov višegodišnjeg financijskog okvira

                        Proračunska linija

                        Vrsta
                        rashoda

                        Doprinos

                        Broj

                        Dif./nedif
                           7
                        .

                        zemalja EFTA-e
                           8

                        zemalja kandidatkinja
                           9

                        trećih zemalja

                        u smislu članka 21. stavka 2. točke (b) Financijske uredbe

                        svi

                        svi programi višegodišnjeg financijskog okvira

                        Dif./nedif.

               3.2.Procijenjeni financijski učinak prijedloga/inicijative na odobrena sredstva

               3.2.1.Sažetak procijenjenog učinka na odobrena sredstva za poslovanje

               –X
                     Ova Uredba nema financijski učinak.

               –◻
                     Za prijedlog/inicijativu potrebna su sljedeća odobrena sredstva za poslovanje:

               EUR

                        Naslov višegodišnjeg financijskog
                        okvira:

                        13

                        2019.

                        2020.

                        2021.

                        2022.

                              2023.

                        Sljedeće godine

                        UKUPNO

                        • Ukidanje odobrenih sredstava za poslovanje

                        Obveze

                        (1a)

                        Plaćanja

                        (2 a)

                        UKUPNA odobrena sredstva

                        Obveze

                        =1a+1b +3

                        Plaćanja

                        =2a+2b

                        +3

                        •UKUPNA odobrena sredstva za poslovanje

                        Obveze

                        (4)

                        Plaćanja

                        (5)

                        •UKUPNA administrativna odobrena sredstva koja se financiraju iz omotnice za posebne programe

                        (6)

                        UKUPNA odobrena sredstva

                        Obveze

                        =4+ 6

                        Plaćanja

                        =5+ 6

               Ako prijedlog/inicijativa utječe na više od jednog naslova za poslovanje, ponovite prethodni odjeljak:

                        •UKUPNA odobrena sredstva za poslovanje (svi naslovi za poslovanje)

                        Obveze

                        (4)

                        Plaćanja

                        (5)

                         UKUPNA administrativna odobrena sredstva koja se financiraju iz omotnice za posebne programe (svi naslovi za poslovanje)

                        (6)

                        UKUPNA odobrena sredstva
                        iz NASLOVA 1 – 4
                           višegodišnjeg financijskog okvira
                        (referentni iznos)

                        Obveze

                        =4+ 6

                        Plaćanja

                        =5+ 6

                        Naslov višegodišnjeg financijskog
                        okvira:

                        5

                        „Administrativni rashodi”

               U ovaj se dio unose „administrativni proračunski podaci”, koji se najprije unose u

                  prilog zakonodavnom financijskom izvještaju

                (Prilog V. internim pravilima), koji se učitava u sustav DECIDE za potrebe savjetovanja među službama.

               U milijunima EUR (do 3 decimalna mjesta)

                        Godina
                        N

                        Godina
                        N+1

                        Godina
                        N+2

                        Godina
                        N+3

                        Unijeti onoliko godina koliko je potrebno za prikaz trajanja učinka (vidi točku 1.6.)

                        UKUPNO

                        GU: <…….>

                        •Ljudski resursi

                        • Ostali administrativni rashodi

                        GLAVNA UPRAVA <….> UKUPNO

                        Odobrena sredstva

                        UKUPNA odobrena sredstva
                        iz NASLOVA 5
                           višegodišnjeg financijskog okvira

                        (ukupne obveze = ukupna plaćanja)

               U milijunima EUR (do 3 decimalna mjesta)

                        Godina
                        N
                           10

                        Godina
                        N+1

                        Godina
                        N+2

                        Godina
                        N+3

                        Unijeti onoliko godina koliko je potrebno za prikaz trajanja učinka (vidi točku 1.6.)

                        UKUPNO

                        UKUPNA odobrena sredstva
                        iz NASLOVA 1 – 5
                           višegodišnjeg financijskog okvira

                        Obveze

                        Plaćanja

               3.2.2.Procijenjeni rezultati financirani odobrenim sredstvima za poslovanje

               Odobrena sredstva za preuzimanje obveza u milijunima EUR (do 3 decimalna mjesta)

                        Navesti ciljeve i rezultate

                        ⇩

                        Godina
                        N

                        Godina
                        N+1

                        Godina
                        N+2

                        Godina
                        N+3

                        Unijeti onoliko godina koliko je potrebno za prikaz trajanja učinka (vidi točku 1.6.)

                        UKUPNO

                        REZULTATI

                        Vrsta
                           11

                        Prosječni trošak

                        Broj

                        Trošak

                        Broj

                        Trošak

                        Broj

                        Trošak

                        Broj

                        Trošak

                        Broj

                        Trošak

                        Broj

                        Trošak

                        Broj

                        Trošak

                        Ukupni broj

                        Ukupni trošak

                        POSEBNI CILJ br. 1
                           12
                        ...

                        – Rezultat

                        – Rezultat

                        – Rezultat

                        Međuzbroj za posebni cilj br. 1

                        POSEBNI CILJ br. 2...

                        – Rezultat

                        Međuzbroj za posebni cilj br. 2

                        UKUPNO

               3.2.3.Sažetak procijenjenog učinka na administrativna odobrena sredstva

               –◻
                     Za prijedlog/inicijativu nisu potrebna administrativna odobrena sredstva.

               –◻
                     Za prijedlog/inicijativu potrebna su sljedeća administrativna odobrena sredstva:

               U milijunima EUR (do 3 decimalna mjesta)

                        Godina
                        N
                           13

                        Godina
                        N+1

                        Godina
                        N+2

                        Godina
                        N+3

                        Unijeti onoliko godina koliko je potrebno za prikaz trajanja učinka (vidi točku 1.6.)

                        UKUPNO

                        NASLOV 5
                        višegodišnjeg financijskog okvira

                        Ljudski resursi

                        Ostali administrativni rashodi

                        Međuzbroj za NASLOV 5
                        višegodišnjeg financijskog okvira

                        Izvan NASLOVA 5.
                           14

                        višegodišnjeg financijskog okvira

                        Ljudski resursi

                        Ostali administrativni
                        rashodi

                        Međuzbroj
                        izvan NASLOVA 5.
                        višegodišnjeg financijskog okvira

                        UKUPNO

               Potrebna odobrena sredstva za ljudske resurse i ostale administrativne rashode pokrit će se odobrenim sredstvima glavne uprave koja su već dodijeljena za upravljanje djelovanjem i/ili su preraspodijeljena unutar glavne uprave te, prema potrebi, bilo kojim dodatnim sredstvima koja se mogu dodijeliti nadležnoj glavnoj upravi u okviru godišnjeg postupka dodjele sredstava uzimajući u obzir proračunska ograničenja.

               3.2.3.1.Procijenjene potrebe u pogledu ljudskih resursa

               –◻
                     Za prijedlog/inicijativu nisu potrebni ljudski resursi.

               –◻
                     Za prijedlog/inicijativu potrebni su sljedeći ljudski resursi:

               Procjenu navesti u ekvivalentima punog radnog vremena

                        Godina
                        N

                        Godina
                        N+1

                        Godina N+2

                        Godina N+3

                        Unijeti onoliko godina koliko je potrebno za prikaz trajanja učinka (vidi točku 1.6.)

                        •Radna mjesta prema planu radnih mjesta (dužnosnici i privremeno osoblje)

                        XX 01 01 01 (sjedište i predstavništva Komisije)

                        XX 01 01 02 (delegacije)

                        XX 01 05 01/11/21 (neizravno istraživanje)

                        10 01 05 01/11 (izravno istraživanje)

                        •Vanjsko osoblje (u ekvivalentu punog radnog vremena: EPRV)
                           15

                        XX 01 02 01 (UO, UNS, UsO iz „globalne omotnice”)

                        XX 01 02 02 (UO, LO, UNS, UsO i MSD u delegacijama)

                        XX 01 04 yy
                           16

                        – u sjedištima

                        – u delegacijama

                        XX 01 05 02/12/22 (UO, UNS, UsO – neizravno istraživanje)

                        10 01 05 02/12 (UO, UNS, UsO – izravno istraživanje)

                        Ostale proračunske linije (navesti)

                        UKUPNO

               XX se odnosi na odgovarajuće područje politike ili glavu proračuna.

               Potrebe za ljudskim resursima pokrit će se osobljem glavne uprave kojemu je već povjereno upravljanje djelovanjem i/ili koje je preraspoređeno unutar glavne uprave te, prema potrebi, resursima koji se mogu dodijeliti nadležnoj glavnoj upravi u okviru godišnjeg postupka dodjele sredstava uzimajući u obzir proračunska ograničenja.

               Opis zadaća:

                        Dužnosnici i privremeno osoblje

                        Vanjsko osoblje

               3.2.4.Usklađenost s aktualnim višegodišnjim financijskim okvirom

               U prijedlogu/inicijativi:

               –X
                     može se u potpunosti financirati unutar relevantnog naslova višegodišnjeg financijskog okvira (VFO).

               –◻
                     zahtijeva upotrebu nedodijeljene razlike u okviru relevantnog naslova VFO-a i/ili upotrebu posebnih instrumenata definiranih u Uredbi o VFO-u.

                  Objasniti što je potrebno te navesti odgovarajuće naslove i proračunske linije, odgovarajuće iznose te instrumente čija se upotreba predlaže.

               –◻
                     zahtijeva reviziju VFO-a.

                  Objasniti što je potrebno te navesti odgovarajuće naslove i proračunske linije i iznose.

               3.2.5.Doprinos trećih strana

               U prijedlogu/inicijativi:

               –X ne predviđa se sudjelovanje trećih strana u sufinanciranju.

               –
                     predviđa se sudjelovanje trećih strana u sufinanciranju prema sljedećoj procjeni:

               Odobrena sredstva u EUR

               3.3.Procijenjeni učinak na prihode

               –◻
                     Prijedlog/inicijativa nema financijski učinak na prihode.

               –
                     Prijedlog/inicijativa ima sljedeći financijski učinak:

               ◻
                     na vlastita sredstva

               X
                     na ostale prihode

               navesti ako su prihodi dodijeljeni proračunskim linijama rashoda X

                    EUR

               Za namjenske prihode navesti odgovarajuće proračunske linije rashoda.

                  Nije primjenjivo.

               Ostale napomene (npr. metoda/formula za izračun učinka na prihode ili druge informacije)

               Povećanje ostalih prihoda bit će jednako iznosu vlastitih sredstava koja će Ujedinjena Kraljevina staviti na raspolaganje za razdoblje nakon datuma povlačenja, u skladu s proračunom za 2019. koji je Europski parlament donio u prosincu 2018.

                     (1)

                        COM/2018/880 final.

                     (2)

                        SL C , , str. .

                     (3)

                        Uredba (EU) 2019/... Europskog parlamenta i Vijeća od ... radi omogućivanja nastavka programâ teritorijalne suradnje PEACE IV (Irska–Ujedinjena Kraljevina) i Ujedinjena Kraljevina–Irska (Irska–Sjeverna Irska–Škotska) u kontekstu povlačenja Ujedinjene Kraljevine iz Europske unije.

                     (4)

                        Uredba (EU) 2019/... Europskog parlamenta i Vijeća od ... o utvrđivanju odredaba za nastavak tekućih aktivnosti mobilnosti u svrhu učenja u okviru programa Erasmus+ u kontekstu povlačenja Ujedinjene Kraljevine Velike Britanije i Sjeverne Irske („Ujedinjena Kraljevina”) iz Europske unije.

                     (5)

                        SL …

                     (6)

                        Informacije o načinima upravljanja i upućivanja na Financijsku uredbu dostupni su na internetskim stranicama BudgWeb:
                  https://myintracomm.ec.europa.eu/budgweb/EN/man/budgmanag/Pages/budgmanag.aspx

                     (7)

                        Dif. = diferencirana odobrena sredstva; nedif. = nediferencirana odobrena sredstva

                     (8)

                        EFTA: Europsko udruženje slobodne trgovine.

                     (9)

                        Zemlje kandidatkinje i, ako je primjenjivo, potencijalne zemlje kandidatkinje sa zapadnog Balkana.

                     (10)

                        Godina N godina je početka provedbe prijedloga/inicijative. Umjesto „N” upišite predviđenu prvu godinu provedbe (na primjer: 2021.). Isto učinite i za ostale godine.

                     (11)

                        Rezultati se odnose na proizvode i usluge koji se isporučuju (npr.: broj financiranih studentskih razmjena, kilometri izgrađenih prometnica itd.).

                     (12)

                        Na način opisan u odjeljku 1.4.2. „Posebni ciljevi…”.

                     (13)

                        Godina N godina je početka provedbe prijedloga/inicijative. Umjesto „N” upišite predviđenu prvu godinu provedbe (na primjer: 2021.). Isto učinite i za ostale godine.

                     (14)

                        Tehnička i/ili administrativna pomoć i rashodi za potporu provedbi programa i/ili djelovanja EU-a (prijašnje linije „BA”), neizravno istraživanje, izravno istraživanje.

                     (15)

                        UO = ugovorno osoblje; LO = lokalno osoblje; UNS = upućeni nacionalni stručnjaci; UsO = ustupljeno osoblje; MSD = mladi stručnjaci u delegacijama.

                     (16)

                        U okviru gornje granice za vanjsko osoblje iz odobrenih sredstava za poslovanje (prijašnje linije „BA”).


               EUROPSKA KOMISIJA
            Bruxelles, 12.3.2019.
            COM(2019) 132 final
            2019/0074(NLE)
            Prijedlog
            UREDBE VIJEĆA
            o raspodjeli ribolovnih mogućnosti u skladu s Protokolom uz Sporazum o partnerstvu u održivom ribarstvu između Europske unije i Republike Gambije

               OBRAZLOŽENJE

               1.KONTEKST PRIJEDLOGA

               •Razlozi i ciljevi prijedloga

               Na temelju odgovarajućih pregovaračkih smjernica Komisija je pregovarala s Vladom Gambije u cilju sklapanja novog Sporazuma o partnerstvu u održivom ribarstvu između Europske unije i Republike Gambije. Nakon tih pregovora novi Sporazum i Protokol o provedbi parafirani su 19. listopada 2018. Novim se Sporazumom stavlja izvan snage i zamjenjuje postojeći Sporazum; novi Sporazum obuhvaća razdoblje od šest godina od datuma njegove privremene primjene te se automatski produžuje. Novi Protokol obuhvaća razdoblje od šest godina od datuma privremene primjene kako je određeno u članku 13., a riječ je o datumu na koji su ga potpisale obje stranke.

               Glavni je cilj novog Sporazuma osigurati ažurirani okvir uzimajući u obzir prioritete reformirane zajedničke ribarstvene politike i njezine vanjske dimenzije, u cilju uspostave strateškog partnerstva u ribarstvu između Europske unije i Republike Gambije.

               Cilj je Protokola odobriti ribolovne mogućnosti plovilima Europske unije u gambijskim vodama uzimajući u obzir raspoložive znanstvene procjene, u prvom redu procjene Odbora za ribarstvo za srednjoistočni Atlantik (CECAF), poštujući najbolje raspoložive znanstvene savjete i preporuke Međunarodne komisije za očuvanje atlantskih tuna (ICCAT), a u granicama raspoloživog viška. Komisija se među ostalim oslonila na rezultate preliminarnog ocjenjivanja mogućnosti sklapanja novog Sporazuma i Protokola koje su proveli vanjski stručnjaci. Cilj je i poboljšati suradnju između Europske unije i Republike Gambije radi promicanja održive ribarstvene politike i odgovornog iskorištavanja ribolovnih resursa u gambijskoj ribolovnoj zoni u interesu obiju stranaka.

               Protokolom se predviđaju ribolovne mogućnosti u sljedećim kategorijama:

               —
                     28 tunolovaca plivaričara,

               —
                     10 plovila s ribarskim štapovima,

               —
                     3 koćarice (za lov senegalskog oslića, dubokomorske pridnene vrste).

               Potrebno je raspodijeliti te ribolovne mogućnosti među državama članicama.

               2.PRAVNA OSNOVA, SUPSIDIJARNOST I PROPORCIONALNOST

               •Pravna osnova

               Odabrana pravna osnova jest Ugovor o funkcioniranju Europske unije, a posebno njegov članak 43. stavak 3., kojim je utvrđeno da Vijeće, na prijedlog Komisije, donosi odluku o raspodjeli ribolovnih mogućnosti.

               •Supsidijarnost (za neisključivu nadležnost)

               Područje djelovanja u isključivoj je nadležnosti.

               3.UTJECAJ NA PRORAČUN

               Nacrt Uredbe nema utjecaj na proračun EU-a

               4.OSTALI DIJELOVI

               •Planovi provedbe i mehanizmi praćenja, evaluacije i izvješćivanja

               Ovaj se postupak pokreće istodobno s postupcima povezanima s Odlukom Vijeća o potpisivanju, u ime Europske unije, Sporazuma o partnerstvu u održivom ribarstvu između Europske unije i Kraljevine Gambije i s Odlukom Vijeća o njegovu sklapanju. Ova Uredba mora se početi primjenjivati čim ribolovne aktivnosti u okviru Sporazuma budu moguće, to jest na datum početka primjene Protokola o provedbi Sporazuma.

               2019/0074 (NLE)

               Prijedlog

               UREDBE VIJEĆA

               o raspodjeli ribolovnih mogućnosti u skladu s Protokolom uz Sporazum o partnerstvu u održivom ribarstvu između Europske unije i Republike Gambije

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 43. stavak 3.,

               uzimajući u obzir prijedlog Europske komisije,

               budući da:

               (1)
                     Komisija je u ime Europske unije u pregovorima dogovorila novi Sporazum o partnerstvu u održivom ribarstvu između Europske unije i Republike Gambije („Sporazum o partnerstvu”) te novi Protokol o provedbi uz Sporazum o partnerstvu („Protokol”).

               (2)
                     Sporazum o partnerstvu i Protokol parafirani su po okončanju pregovora 19. listopada 2018.

               (3)
                     Sporazumom o partnerstvu stavlja se izvan snage prijašnji Sporazum sklopljen između vlada Republike Gambije i Europske ekonomske zajednice o ribolovnim aktivnostima na obalama Gambije, koji je stupio na snagu 2. lipnja 1987.

               (4)U skladu s Odlukom Vijeća 2018/.../EU
                  1
               , novi Sporazum o partnerstvu i Protokol potpisani su ... [unijeti datum potpisivanja].

               (5)Protokolom je obuhvaćeno razdoblje od šest godina od datuma početka njegove primjene.

               (6)Ribolovne mogućnosti predviđene Protokolom trebalo bi raspodijeliti među državama članicama za cjelokupno razdoblje primjene Protokola.

               (7)Protokol će se privremeno primjenjivati od datuma njegova potpisivanja kako bi se osigurao brz početak ribolovnih aktivnosti plovila Unije. Ova bi se Uredba stoga trebala primjenjivati od istog dana,

               DONIJELA JE OVU UREDBU:

               Članak 1.

               Ribolovne mogućnosti određene Protokolom o provedbi Sporazuma o partnerstvu u ribarstvu između Europske unije i Republike Gambije raspodjeljuju se među državama članicama kako slijedi:

               (a)tunolovci plivaričari:

                        Španjolska

                        16 plovila

                        Francuska

                        12 plovila

               (b)plovila s ribarskim štapovima:

                        Španjolska

                        8 plovila

                        Francuska

                        2 plovila

               (c)koćarice za dubokomorski pridneni ribolov:

                        Država članica

                        Najveći broj koćarica za dubokomorski pridneni ribolov aktivnih u bilo kojem trenutku

                        Broj tromjesečnih odobrenja za ribolov godišnje
                           2

                        Tone ciljanih vrsta kako su određene u Dodatku 2.b Priloga Protokolu

                        Španjolska

                        3

                        10

                        625

                        Grčka

                        2 (u dva različita tromjesečja)

                        125

               Članak 2.

               Ova Uredba stupa na snagu sljedećeg dana od dana objave u Službenom listu Europske unije.

               Primjenjuje se od dana primjene Protokola.

               Ova je Uredba u cijelosti obvezujuća i izravno se primjenjuje u svim državama članicama.

               Sastavljeno u Bruxellesu,

                     Za Vijeće

                     Predsjednik

                     (1)

                        SL L ..., ..., str. .

                     (2)

                        Dotične države članice surađuju s Komisijom kako bi koordinirale korištenje tromjesečnih odobrenja za ribolov.


               EUROPSKA KOMISIJA
            Bruxelles, 18.12.2017.
            COM(2017) 774 final
            2017/0348(COD)
            Prijedlog
            UREDBE EUROPSKOG PARLAMENTA I VIJEĆA
            o izmjeni Uredbe (EU) 2016/1139 u pogledu raspona ribolovne smrtnosti i razina očuvanja za određene stokove haringe u Baltičkome moru

               OBRAZLOŽENJE

               1.KONTEKST PRIJEDLOGA

               Jedan je od osnovnih ciljeva reforme zajedničke ribarstvene politike (ZRP)
                  1
                dostizanje stope iskorištavanja najvišeg održivog prinosa (MSY) za sve stokove kako bi se populacije ribljih stokova obnavljale i održavale na održivim razinama, tj. iznad razine biomase koja može proizvesti MSY. Održivo iskorištavanje morskih bioloških resursa može se bolje postići višegodišnjim pristupom upravljanju ribarstvom u okviru kojeg se donose višegodišnji planovi upravljanja ribarstvom, u kojima bi se prema važećem ZRP-u trebale odražavati posebnosti stokova i raznih vrsta ribolova. Višegodišnji planovi upravljanja trebali bi uspostaviti okvir za održivo iskorištavanje stokova uz jasno definiran vremenski okvir i mehanizme očuvanja za nepredviđena zbivanja u statusu ribljih stokova.

               Godine 2013. osnovana je međuinstitucijska radna skupina za višegodišnje planove, u kojoj sudjeluju Europski parlament, Vijeće i Europska komisija, s ciljem dogovaranja o daljnjem radu na omogućivanju razvoja i uvođenja višegodišnjih planova na temelju ZRP-a. Odlučeno je da bi se cilj (koji odgovara cilju u pogledu MSY-ja) trebao izraziti kao raspon vrijednosti Fmsy koji dostavljaju znanstvenici, a koji bi suzakonodavci zatim trebali utvrditi i unijeti u plan. Vijeće bi na godišnjoj osnovi donosilo mjere o utvrđivanju i dodjeljivanju ribolovnih mogućnosti, na temelju znanstvenih savjeta i tako da se postignu ciljevi plana
                  2
               .

               Prvi višegodišnji plan upravljanja nakon reforme ZRP-a donesen je za regiju Baltičkog mora. Uredbom (EU) br. 2016/1139 utvrđen je višegodišnji plan za stokove bakalara, haringe i papaline („predmetni stokovi”) u Baltičkome moru („plan”). Cilj je plana osigurati je da se iskorištavanjem predmetnih stokova njihove populacije obnavljaju i održavaju iznad razina koje mogu proizvesti MSY. U planu su utvrđeni mjerljivi ciljevi, tj. rasponi ribolovne smrtnosti, te referentne točke očuvanja izražene kao MSY Btrigger i Blim. Brojčane vrijednosti navedenih parametara preuzete su iz znanstvenog savjeta Međunarodnog vijeća za istraživanje mora (ICES) iz 2015.
                  3
               . Znanstvena procjena provedena 2017. pokazala je da su se vrijednosti MSY-ja za stokove haringe u Botničkome moru i haringe u Botničkom zaljevu promijenile.

               Člankom 5. stavkom 6. Uredbe (EU) br. 2016/1139 predviđeno je da se referentne točke očuvanja iz Priloga II. toj uredbi, ako Komisija na temelju znanstvenog savjeta utvrdi da one više nisu primjerene ciljevima plana, mogu hitno podnijeti na reviziju Europskom parlamentu i Vijeću.

               Stoga Komisija namjerava predložiti izmjenu Uredbe (EU) br. 2016/1139 u svjetlu najnovijih i najboljih raspoloživih znanstvenih savjeta.

               2.REZULTATI SAVJETOVANJA SA ZAINTERESIRANIM STRANAMA I PROCJENA UČINAKA

               ICES je pružio znanstveni temelj za izmjenu. Godine 2017. ICES je procijenio stokove haringe u Botničkome moru i Botničkom zaljevu
                  4
               . Jedno od ključnih pitanja za znanstvenike bila je identifikacija stokova, tj. pitanje hoće li ta dva područja spojiti u jednu jedinicu za procjenu ili će ih nastaviti procjenjivati zasebno. Odlučeno je da će se stokovi spojiti na temelju sljedećih činjenica:

               (a) ne postoje čvrsti biološki dokazi ni za spajanje ni za razdvajanje stokova;

               (b) dostupnost podataka ne omogućuje kvalitetnu procjenu za haringu u Botničkom zaljevu te nije vjerojatno da će je biti moguće poboljšati u budućnosti;

               (c) nema bojazni da će doći do prekomjernog iskorištavanja manje sastavnice stoka u Botničkom zaljevu ako se spoji s većom sastavnicom stoka haringe u Botničkome moru.

               Nakon spajanja tih dvaju stokova ICES je procijenio nove referentne vrijednosti za MSY. Nova vrijednost FMSY point iznosi 0,21. Izračunani su odgovarajući rasponi FMSY, što je pokazalo da vrijednost FMSY lower iznosi 0,15, a vrijednost FMSY upper 0,21. Zbog vjerojatnosti da će biomasa stokova pasti ispod razine očuvanja vrijednost FMSY upper ograničena je tako da odgovara vrijednosti FMSY point od 0,21. Izračunane odgovarajuće razine biomase za vrijednosti MSY Btrigger i Blim iznose 283 180 tona odnosno 202 272 tone.

               Nije provedena procjena učinaka jer su učinci primjene koncepta MSY-ja na upravljanje ribarstvom već procijenjeni u procjeni učinaka provedenoj prije reforme ZRP-a. Kao dio te procjene učinaka
                  5
                kvantificirani su učinci postizanja MSY-ja. Dodatna procjena učinaka ne bi doprinijela već dostupnim podacima iz prethodno izvršene procjene. Izmjene postojeće uredbe u skladu su s njezinim člankom 5. stavkom 6. te se temelje na znanstvenom savjetu. Ključne su za utvrđivanje ili reviziju, ovisno o potrebi, godišnjih ribolovnih mogućnosti za Baltičko more te za ispravno funkcioniranje važećeg ZRP-a.

               3.PRAVNI ELEMENTI PRIJEDLOGA

               Sažetak predložene mjere

               Glavna je mjera olakšavanje postizanja održivog ribarstva kako je predviđeno reformom ZRP-a, i to tako da se vrijednosti povezane s MSY-jem prilagode najboljim raspoloživim znanstvenim savjetima.

               Pravna osnova

               Članak 43. stavak 2. Ugovora o funkcioniranju Europske unije.

               Načelo supsidijarnosti

               Ovaj je prijedlog u isključivoj nadležnosti Europske unije.

               Načelo proporcionalnosti

               Ovim se prijedlogom izmjenjuju mjere koje već postoje; stoga nema razloga za zabrinutost u vezi s načelom proporcionalnosti.

               Odabir instrumenta

               Predloženi instrument: uredba Europskog parlamenta i Vijeća.

               Druga sredstva ne bi bila primjerena iz sljedećeg razloga: uredba se mora izmijeniti uredbom.

               4.UTJECAJ NA PRORAČUN

               Ova mjera ne podrazumijeva dodatne rashode Unije.

               2017/0348 (COD)

               Prijedlog

               UREDBE EUROPSKOG PARLAMENTA I VIJEĆA

               o izmjeni Uredbe (EU) 2016/1139 u pogledu raspona ribolovne smrtnosti i razina očuvanja za određene stokove haringe u Baltičkome moru

               EUROPSKI PARLAMENT I VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 43. stavak 2.,

               uzimajući u obzir prijedlog Europske komisije,

               nakon prosljeđivanja nacrta zakonodavnog akta nacionalnim parlamentima,

               uzimajući u obzir mišljenje Europskoga gospodarskog i socijalnog odbora
                  6
               ,

               u skladu s redovnim zakonodavnim postupkom,

               budući da:

               (1)Uredbom (EU) br. 2016/1139 Europskog parlamenta i Vijeća
                  7
                utvrđen je višegodišnji plan za stokove bakalara, haringe i papaline u Baltičkome moru („plan”). Svrha je tog plana doprinijeti postizanju ciljeva zajedničke ribarstvene politike te, posebno, osigurati da se iskorištavanjem živih morskih bioloških resursa populacija lovljenih vrsta obnavlja i održava na razini koja omogućuje proizvodnju najvišeg održivog prinosa (MSY).

               (2)U članku 1. Uredbe (EU) br. 2016/1139 utvrđeni su predmetni riblji stokovi na Baltiku, uključujući stok haringe u Botničkome moru i stok haringe u Botničkom zaljevu. Kako bi se zaštitila puna reproduktivna sposobnost tih stokova, u prilozima I. i II. toj uredbi utvrđene su određene referentne točke očuvanja, uključujući raspone ribolovne smrtnosti i referentne točke biomase stoka u mrijestu.

               (3)Znanstvena procjena stoka haringe u Botničkome moru i stoka haringe u Botničkom zaljevu koju je 2017. provelo Međunarodno vijeće za istraživanje mora (ICES) pokazala je da su ta dva stoka slična. Stoga je ICES ta dva stoka spojio u jedan, izmijenio granice područja njegove geografske distribucije i ponovno procijenio raspone ribolovne smrtnosti s obzirom na MSY te odgovarajuće referentne točke očuvanja. Stoga se definicije i brojčane vrijednosti stokova razlikuju od onih utvrđenih u članku 1. i prilozima I. i II. Uredbi (EU) br. 2016/1139.

               (4)Člankom 5. stavkom 6. Uredbe (EU) br. 2016/1139 predviđeno je da se referentne točke očuvanja iz Priloga II. toj uredbi, ako Komisija na temelju znanstvenog savjeta utvrdi da one više nisu primjerene ciljevima plana, mogu hitno podnijeti na reviziju Europskom parlamentu i Vijeću.

               (5)Primjereno je hitno izmijeniti članak 1. točke (e) i (f) te priloge I. i II. Uredbi (EU) br. 2016/1139 kako bi se osiguralo da ribolovne mogućnosti za odgovarajuće stokove budu utvrđene u skladu s ažuriranim referentnim točkama očuvanja.

               (6)Uredbu (EU) 2016/1139 trebalo bi stoga na odgovarajući način izmijeniti,

               DONIJELI SU OVU UREDBU:

               Članak 1.
               Izmjene Uredbe (EU) 2016/1139

               Uredba (EU) 2016/1139 mijenja se kako slijedi:

               (1)Članak 1. stavak 1. mijenja se kako slijedi:

               (a)točka (e) zamjenjuje se sljedećom:

               „(e) haringa (Clupea harengus) u pododjeljcima ICES-a 30–31 (haringa u Botničkom zaljevu);”;

               (b)točka (f) briše se.

               (2)U Prilogu I. unosi koji se odnose na stok haringe u Botničkome moru i stok haringe u Botničkom zaljevu zamjenjuju se sljedećim unosom:

                        „Haringa u Botničkom zaljevu

                        0,15–0,21

                        0,21–0,21”

               (3) U Prilogu II. unosi koji se odnose na stok haringe u Botničkome moru i stok haringe u Botničkom zaljevu zamjenjuju se sljedećim unosom:

                        „Haringa u Botničkom zaljevu

                        283 180

                        202 272”

               Članak 2.
               Stupanje na snagu

               Ova Uredba stupa na snagu sljedećeg dana od dana objave u Službenom listu Europske unije.

               Ova je Uredba u cijelosti obvezujuća i izravno se primjenjuje u državama članicama.

               Sastavljeno u Bruxellesu,

                  Za Europski parlament
                        Za Vijeće

                  Predsjednik
                        Predsjednik

                     (1)

                        SL L 354, 28.12.2013., str. 22.

                     (2)

                        Radna skupina za višegodišnje planove. Završno izvješće, travanj 2014.
                  http://www.europarl.europa.eu/meetdocs/2009_2014/documents/pech/dv/taskfor/taskforce.pdf

                     (3)

                        ICES-ov savjet na zahtjev. ICES-ov savjet 2015., Knjiga 6. Zahtjev EU-a ICES-u za dostavu raspona FMSY za odabrane stokove u Sjevernom i Baltičkome moru.

                     (4)

                        ICES. 2017. Report of the Benchmark Workshop on Baltic Stocks (WKBALT), 7.–10. veljače 2017., Kopenhagen, Danska. ICES CM 2017/ACOM:30. 108 str.

                     (5)

                        SEC(2011) 891

                     (6)

                        SL C , , str. .

                     (7)

                        Uredba (EU) 2016/1139 Europskog parlamenta i Vijeća od 6. srpnja 2016. o utvrđivanju višegodišnjeg plana za stokove bakalara, haringe i papaline u Baltičkom moru i za ribarstvo koje iskorištava te stokove, o izmjeni Uredbe Vijeća (EZ) br. 2187/2005 i o stavljanju izvan snage Uredbe Vijeća (EZ) br. 1098/2007 (SL L 191, 15.7.2016., str. 1.).